AKTV ontvang toekenning | News24
LAST UPDATED: 2018-09-19, 14:45
AKTV ontvang toekenning
Foto: verskaf ATKV gaste by die funksie (agter, van links) Sandra Odendaal, Riaan Odendaal (voorsitter ATKV Durbantak), Doktor F. Neethling (ondervoorsitter ATKV Durbantak), Hantie Krüger (ATKV Afrikoon), mevrou en meneer D.Paris (direkteur takke AT
DIE ATKV het onlangs 'n ATKV Afrikoontoekenning oorhandig aan Hantie Kruger. Daarmee word erkenning verleen aan haar jarelange bydrae tot die bevordering van Afrikaanse uitvoerende kunste en haar bydrae op onderwysgebied. Die toekenningsfunksie is aangebied deur die ATKV Durbantak. Die oorhandiging is gedoen deur Dominic Paris, direkteur van takke van die ATKV Hoofkantoor en die Commendatio is voorgelees deur Riaan­ Odendaal, voorsitter van die ATKV Durban.
In haar repliek het Kruger die ATKV (Afrikaanse taal- en kultuurvereniging) bedank vir die talle projekte en geleenthede wat die ATKV vir alle Suid-Afrikaners bied vir kultuurbelewenisse, ontwikkeling van redenaars, koorsang, musiekuitvoering, ontwikkeling van nuwe talent, handevat en uitreiking tussen verskillende gemeenskappe, kultuur- en taalgroepe.
Kruger het hulde gebring aan haar man, die bekende en gerespekteerde Koos Krüger wat oorlede is in 2013. In sy tyd het wyle Koos verskeie toekennings ontvang vir sy bydrae tot kultuurbevordering. Hulle het as kollega-egpaar saam gewerk en deur die jare verskillende bekende kultuurprojekte in Durban met groot sukses organiseer en bestuur. - Verskaf